armvectores/hy_wikipedia_2023 huggingface dataset:
Կոսմինսկայա Վիսկա

Կոսմինսկայա Վիսկա (ռուս.՝ Косминская Виска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոսմա գետի աջ ափին՝ 85 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079257
Կոդը ըստ հիդրոլոգիական հետազոտության (ՌԴ) — 103007925
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ելանեցի շրջան

Ելանեցի շրջան (ուկրաիներեն՝ Єланецький район), շրջան Ուկրաինայի Նիկոլաևի մարզում։
Ստեղծվել է 1926 թվականին։ Վարչական կենտրոնը՝ Ելանեց։


== Աշխարհագրություն ==
Շրջանի տարածքի մակերեսը կազմում է 1018 կմ²։


== Բնակչություն ==
2009 թվականի մարդահամարի արդյունքներով շրջանում բնակվում էր 16231 մարդ։ Բնակչության խտությունը կազմում էր 15,94 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
625

625 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 625 թվականն է, 
VII դարի 25-րդ տարին։


== Դեպքեր ==


== Ծնունդներ ==


== Մահեր ==
Կոնկա (կոմունա)

Կոնկա (ֆր.՝ Conca), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Պորտո Վեկիո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A092։


== Բնակչություն ==
Համայնքի բնակչությունը 2008 թվականին կազմում էր 1038 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝Կոնկա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-20 
«Կոնկա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-08
.md

.md Մոլդովայի վերին մակարդակի ազգային դոմենն է։


== Արտաքին հղումներ ==
IANA .md whois տեղեկություն
Վիճակը նետված է

Վիճակը նետված է (լատ.՝ Alea iacta est), լատիներեն արտահայտություն, որի հեղինակը Հուլիոս Կեսարն է, և մեզ է փոխանցվել Սվետոնիոսի կողմից։ Արտահայտությունն արտասանվել է մ․թ․ա․ 49 թվականի հունվարի 10-ին, երբ Կեսարը կատարել է գետանցումը Ռուբիկոնի վրայով և Հյուսիսային Իտալիայից մտել է Հարավային Իտալիա։ Այս քայլով նա խախտել է Հռոմեական հանարապետության օրենքները և երկարատև քաղաքացիական պատերազմ սկսել ընդդեմ Պոմպեոսի, օպտիմատների և Սենատի։ Արտահայտությունն ինչպես բնօրինակ լատիներենով, այնպես էլ որպես թարգմանություն մտել է մի շարք լեզուներ և օգտագործվում է այնպիսի իրավիճակների նկարագրության համար, երբ արդեն հետ դարձի ճանապարհ չկա։ Հաճախ օգտագործվում է նաև մեկ այլ տարբերակ, որտեղ բնօրինակ արտահայտության բառերի տեղերը փոխաված են (լատ.՝ The die is cast): Նույն իրադարձության ժամանակ ծնվել է նաև մեկ այլ արտահայտություն՝ «Ռուբիկոնն անցնել», որն ունի նույն իմաստը։


== Իմաստ և ձևեր ==
Վարկած կա, որ Կեսարն այս արտահայտությունը վերցրել է Մենանդրոսից, որը նրա սիրելի հույն կատակերգուն է։ Այս արտահայտությունը երևում է «Արեոֆորես» (հին հունարեն՝ Ἀρρηφόρος) ստեղծագործության մեջ։ Պլուտարքոսը նշում է, որ այս խոսքերն ասվել են հունարեն․

Սվետոնիոսը, որը Պլուտարքոսի ժամանակակիցն էր և գրում էր լատիներեն, հիշատակում է նման մի արտահայտության մասին․

Լատիներենով «alea» նարդի խաղի մի մասը կազմող զառն է, որը խաղացել են Կեսարի ժամանակ։ Օկտավիանոս Օգոստոսը իր նամակներից մեկում նշում է այս խաղում իր հաղթանակի մասին։ Զառերը տարածված էին Հռոմեական հանրապետությունում և նետվում էին երեք անգամ։ Դրանք երկու տեսակի էին. վեցանկյուն զառեր լատիներենով հայտնի են որպես «tesserae», իսկ քառանկյուն զառերը՝ «tali»։ Հունարենում զառը կոչվում է «κύβος kybos»։


== Տես նաև ==
Եկա, տեսա, հաղթեցի
Եվ դո՞ւ, Բրուտո՛ս
Ռուբիկոնի գետանցում


== Ծանոթագրություններ ==


== Արտաքին հղումներ ==
«Տասներկու Կեսարների կյանքը», պարագրաֆ 32, Սվետոնիոսի գիրքը, որտեղ հայտնաբերվել է արտահայտությունը
Օգոստոսի զառ խաղալու աղբյուրը
Կոլոդեժնո (գյուղ, Ռոմանովսկի շրջան)

Անվան այլ կիրառումների համար տե՛ս՝ ԿոլոդեժնոԿոլոդեժնո (ուկրաիներեն՝ Колодяжне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1500 թվականին։
2001 թվականի տվյալներով Կոլոդեժնո գյուղում բնակվում էր 637 մարդ։ Բնակավայրը զբաղեցնում է 219,7 կմ² տարածք։ Բնակչության խտությունը կազմում էր 2,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրեր

Բուրեր (աֆրիկաներներ, հոլ.՝ boeren - գյուղացիներ), գլխավորապես հոլանդական նորաբնակների, ինչպես նաև ֆրանսիական և գերմանական գաղութարարների հետնորդները։
Բուրերը հիմնականում բնակվում են ՀԱՀ-ի նահանգներում (Տրանսվաալ, Նատալ, Կապ և Օրանժ), ինչպես նաև Նամիբիայում և Հարավային Ռոդեզիայում։ Լեզուն՝ աֆրիկաանսը, զարգացել է հին հոլանդական լեզվի հիման վրա (17-րդ դար)։ Հավատացյալ բուրերը պատկանում են հոլանդական բողոքական եկեղեցուն։ Հիմնական զբաղմունքն է երկրագործությունը և անասնապահությունը։ Բուրերի խոշոր ֆերմերները տիրում են ընդարձակ վարելահողերի։
17-րդ դարի կեսերին հոլանդական Արևելա-Հնդկական ընկերությունը հիմնել է Կապ գաղութը։ Բուրերը աստիճանաբար ընդլայնել են գաղութի սահմանները՝ ոչնչացնելով բնիկներին։ 18-19-րդ դարերի սահմանագծին Կապը զավթեցին անգլիացիները, որից հետո բուրերը հիմնեցին մի շարք հանրապետություններ, որոնք միավորվեցին Հարավ-Աֆրիկյան Հանրապետության և Օրանժի Ազատ Հանրապետության մեջ։ Անգլո-բուրական պատերազմներից հետո այդ հանրապետությունները նորից միացվեցին Մեծ Բրիտանիային։
Սակոնեն է Բրյոյ

Սակոնեն է Բրյոյ (ֆր.՝ Saconin-et-Breuil), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոնը։
Համայնքի INSEE կոդը՝ 02667:


== Բնակչություն ==
2010 թվականի տվյալներով՝ համայնքի բնակչությունը կազմում է 221 մարդ։


== Տնտեսություն ==
2010 թվականին համայնքի 143 աշխատունակ (15-64 տարեկան) բնակիչներից 110-ը տնտեսապես ակտիվ էին, 33-ը՝ ոչ ակտիվ (ակտիվության ցուցանիշը կազմել է 76,9 %, 1999 թվականին եղել է 68,0 %)։ 110 տնտեսապես ակտիվ բնակիչներից աշխատում էին 97-ը (53 տղամարդ և 44 կին), գործազուրկ էին 13 մարդ (5 տղամարդ և 8 կին)։ 33 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 14-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սակոնեն է Բրյոյ (ֆր.)
Հանքարանային ամրակապում

Հանքարանային ամրակապում, արհեստական շենությունների կառուցում ստորգետնյա հանքափորվածքների փլուզումը կանխելու և լայնական կտրվածքի ձևն ու չափերը պահպանելու նպատակով։ Ամրակապերը ըստ ծառայության ժամկետի լինում են հիմնական և ժամանակավոր։ Դրանց ձևի և նյութի ընտրությունը կախված է փորվածքի նշանակությունից, ձևից, չափերից, չեոնային ճնշման մեծությունից ևն։ Պատրաստվում են փայտից, մետաղից, բետոնից, երկաթբետոնից ևն։ Կլոր հատվածքով ուղղաձիգ հանքափողերի ամրակապման համար կիրառվում են բետոնե, թուջե կամ երկաթբետոնե ամրակապեր։ Հորիզոնական կամ թեք (մինչև 30°) հիմնական փորվածքները ամրակապում են բետոնով, երկաթբետոնով և խառը եղանակով։ Հորիզոնական նախապատրաստական փորվածքների ամրակապերը լինում են՝ սեղանաձև, ուղղանկյուն և կամարաձև։ Սեղանաձև և ուղղանկյուն ամրակապերի համար օգտագործում են փայտ, մետաղ և հավաքովի երկաթբետոն, իսկ կամարաձևի համար՝ բետոն և հատուկ պրոֆիլի մետաղե ամրակապ։ Փայտե ամրակապերը պատրաստում են շրջանակներով, որոնք անկայուն ապարներում տեղադրվում են համատարած, իսկ կայուն ապարներում՝ իրարից որոշակի հեռավորության վրա։ Վերջին դեպքում շրջանակների միջև ընկած տարածությունները ամրակապվում են փուշտաներով։ Այդպես են վարվում նաև որոշակի հեռավորության վրա տեղադրված մետաղե ամրակապերի դեպքում։ Մեծ տարածում են ստացել ձողային և տորկրետբետոնե ամրակապերը, որոնց առավելությունը նյութերի խնայողությունն է և փորվածքի կտրվածքում ամրակապի փոքր մակերեսը։
Կաստելվի դե Ռոսանես

Կաստելվի դե Ռոսանես (իսպ.՝ Castellví de Rosanes, կատ.՝ Castellví de Rosanes), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Բաշ Լոբրեգատ շրջանում։ Զբաղեցնում է 16,38 կմ² մակերես։ Բնակչությունը կազմում է 1755 մարդ (2010 թվական)։


== Ծանոթագրություններ ==
Նաիրի Զարյանի դիմաքանդակ

Նաիրի Զարյանի դիմաքանդակ, 1944 թվականին Արա Սարգսյանի ստեղծած բրոնզե դիմաքանդակը։ Գտնվում է Արա Սարգսյանի և Հակոբ Կոջոյանի տուն-թանգարանում։


== Նկարագրություն ==
«Հայ ժողովրդի անվանի մարդիկ» շարքը, բաղկացած գլխավորապես մտավորականների կիսանդրիներից, սկզբնավորվորվել է պատերազմից առաջ և ուներ արժեքավոր նմուշներ։ Այդ շարքի լավագույն երեք դիքանդակներն են՝ Վ. Վաղարշյանի, Ն. Զարյանի, Ա. Ջիվելեգովի  դիմաքանդակները։ 
Ն. Զարյանի դիմաքանդակին նայելով կարելի է տեսնել ոչ միայն այն, ինչպին է ինքը բանաստեղծը, այլ նաև ինչպիսին է նրա պոեզիան։ Դիմաքանդակը ստեղծվել է դժվար դիմադրության ճանապարհով։ 
Քանդակագործը պատկերել է բանաստեղծին զայրույթի պահին, դրել նրան եռանդուն շարժման մեջ, սրված էքսպրեսիայի օգնությամբ մեխանիկական նմանություն է ստեղծել բանաստեղծի պաթետիկ պոեզիայի ու նրա արտաքինի միջև։ Ա. Սարգսյանը հրաժարվել է թույլ դիադրության այդ հնարավոր ճանապարհից։ Քանդակագործի մոտ Զարյանը խաղաղ ու վեհ արտահայտություն ունի։ Սակայն այդ խաղաղության տակ քանդակագործին հաջողվել է տալ ներքին լարում։ Բանաստեղծի հայացքը սուր է ու կենտրոնացած։ Գլուխը պարանոցի ուղիղ գծով նստել է պատվանդանի վրա։ Այդ ճակատային գծի անշեղ ուղղաձգությունը և գլխի մոնումենտալությունը շեշետելու համար Սարգսյանը ալիքավոր թեքի օգնությամբ սրամիտ կերպով հատել է Զարյանի պարանոցը և ավելի ցայտւն կերպով ներկայացրել կերպարի ներքին լարվածությունը։ Քանդակին կերպարվածը նշանակալիցն է կրում իր մեջ և երևում է, որ հիմա կարծես թե նրա շուրթերից կպոկվեն «Ձայն հայրենական»-ի լայնաշունչ ու հնչեղ բառերը և լսելի կլինեն բոլորին։


== Ծանոթագրություններ ==
Ժովտնևոե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1920 թվականին։
2001 թվականի տվյալներով Ժովտնևոե գյուղում բնակվում էր 22 մարդ։ Բնակավայրը զբաղեցնում է 0,08 կմ² տարածք։ Բնակչության խտությունը կազմում էր 275 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Stay with Me

«Stay with Me», բրիտանացի հեղինակ-կատարող Սեմ Սմիթի երգը, որը 2014 թվականին թողարկվել է որպես In the Lonely Hour առաջին ստուդիական ալբոմի սինգլ։ Երգի հեղինակներն են Սեմ Սմիթը և Ջիմի Նապերը։
Ներկայումս «Stay with Me» երգը Սմիթի՝ կոմերցիոն տեսանկյունից ամենամեծ հաջողություն ունեցած սինգլն է։ Այն գլխավորել է հիթ-շքերթները Բրիտանիայում, Կանադայում, Նոր Զելանդիայում և մի շարք այլ երկրներում։
2015 թվականի փետրվարի 8-ին երգն արժանացել է երկու Գրեմմի մրցանակների՝ «Տարվա ձայնագրություն» և «Տարվա երգ» անվանակարգերում։


== Երգի մասին ==
2014 թվականի մարտի 25-ին տեղի է ունեցել «Stay with Me» երգի պրեմիերան BBC Radio 1-ի եթերում։ Մարտի 29-ին Սեմ Սմիթը կատարել է երգը ամերիկյան Saturday Night Live շոուի եթերում։
«Stay With Me» երգի տեսահոլովակը YouTube-ում ներկայացվել է մարտի 27-ին։ Այն նկարահանվել է Լոնդոնի De Beauvoir Town շրջանում ռեժիսոր Ջեյմի Թրեյվզի կողմից։ «Stay with Me» տեսահոլովակը ներկայացվել է MTV Video Music Awards մրցանակի Տղամարդու լավագույն տեսահոլովակ և Artist to Watch անվանակարգերում։ Օգոստոսի 24-ին՝ մրցանակների հանձնման արարողության ժամանակ, Սեմ Սմիթը կատարել է «Stay With Me» երգը։
Ելույթներից մեկի ժամանակ Սեմ Սմիթը «Stay With Me» երգը կատարել է Մերի Ջեյ Բլայջի հետ զուգերգով։
«Stay With Me» երգի քավեր տարբերակները կատարել են Էդ Շիրանը, Florence and the Machine, Վին Դիզելը, Քրիս Բրաունը, Քելլի Քլարկսոնը, Charli XCX, FKA twigs, ինչպես նաև «The Voice» տաղանդների շոուի 6-րդ և 7-րդ եթերաշրջանների և The X Factor շոուի ավստրալիական տարբերակի 6-րդ եթերաշրջանի մասնակիցները։


== Քննադատություն ==
«Stay With Me» երգն ստացել է հիմնականում դրական գնահատականներ երաժշտական քննադատների կողմից։ Digital Spy կայքի գրախոսն առանձնացրել է երգի զգացմունքայնությունն ու Սեմ Սմիթի վոկալը։  Rolling Stone-ում երգին տրվել է չեզոք բնութագրում։ Դրական գնահատական (ալբոմի հետ միասին) է հրատարակել Nouse-ը. «Stay With Me» երգը համարվել է «էյֆորիա առաջացնող», «անկասկած ալբոմի լավագույն երգերից մեկը»։ The Upcoming-ը նշել է երգի անկեղծությունն ու գոսփելի ազդեցությունը։ 2014 թվականի հուլիսին Billboard-ը «Stay With Me» երգն ընդգրկել է «2014 թվականի լավագույ երգերի (արդեն հրատարակված)» ցանկում։  Variance Magazine ամսագիրն այն կոչել է 2014 թվականի ամառվա երգ։


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==
Սովետսկոե (գյուղ, Սոսնովսկի շրջան)

Անվան այլ կիրառումների համար տե՛ս՝ ՍովետսկոեՍովետսկոե (ռուս.՝ Советское), գյուղ Ռուսաստանի Տամբովի մարզի Սոսնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարոբալտաչևո (գյուղ, Դյուտյուլինսկի շրջան)

Անվան այլ կիրառումների համար տե՛ս՝ ՍտարոբալտաչևոՍտարոբալտաչևո (ռուս.՝ Старобалтачево, բաշկիրերեն՝ Иҫке Балтас), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նումուլիտներ

Նումուլիտներ (լատ.՝ nummulus՝ մանր մետաղադրամ), ֆորամինիֆերների ենթախմբի մահացած միաբջիջ օրգանիզմների սեռ։ Նումուլիտի մնացորդները հայտնի են Եվրոպայի, Ասիայի, Աֆրիկայի, Ամերիկայի արևադարձային և մերձարևադարձային երկրների վերին կավճի ու պալեոգենի նստվածքներում։ Նումուլիտ ունեցել են ոսպաձև կամ սկավառականման խեցի (տրամագիծը՝ 1.3—5 և նույնիսկ մինչև 16 սմ), որը կազմված է եղել միջնորմերով խոռոչների բաժանված բազմաթիվ պտույտներից։ Ցուրաքանչյուր նոր պտույտ ամբողջությամբ ծածկել է նախորդին։ Վարել են հատակամերձ կյանք։ Նումուլիտների խեցիների կուտակումներն առաջացրել են նումուլիտային կրաքար, որը կիրառվում է որպես շինանյութ։ Նումուլիտները կարևոր ղեկավարող բրածոներ են պալեոգենի շերտագրության համար։
Հին եգիպտացիները նումուլիտների խեցիները օգտագործում էին որպես մետաղադրամներ, բուրգերի կառուցման ժամանակ օգտագործվող կրաքարը պարունակել է նումուլիտներ։


== Ծանոթագրություններ ==
Աստերոիդների ցանկ (28501-28600)

Աստերոիդների ցանկ (28401-28500)  • Աստերոիդների ցանկ  • Աստերոիդների ցանկ (28601-28700)
 Աստերոիդների ցանկ (28401-28500)  • Աստերոիդների ցանկ  • Աստերոիդների ցանկ (28601-28700)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Շախմատի աշխարհի թիմային առաջնություն 2011

Շախմատի աշխարհի թիմային առաջնություն 2011, շախմատի աշխարհի թիմային 8-րդ առաջնությունն է, որն անցկացվել է Չինաստանի Նինբո քաղաքում 2011 թվականի հուլիսի 15-ից հուլիսի 26-ը։ Փայլուն ելույթ ունեցավ Հայաստանի հավաքականը, որը տարավ 5 հաղթանակ, 4 մրցախաղ ավարտեց ոչ-ոքի, չկրեց ոչ մի պարտություն և իր պատմության մեջ առաջին անգամ հռչակվեց աշխարհի չեմպիոն։


= Մասնակիցներ =
Առաջնությանը մասնակցում էին 50 շախմատիստներ աշխարհի 10 երկրից (48-ը՝ գրոսմայստեր, 2-ը՝ միջազգային վարպետ)։ Առաջնությանը մասնակցում էին աշխարհամասերի գործող չեմպիոնները և օլիմպիադայի հաղթողները։ Մասնակից թիմերն էին Չինաստանը (հյուրընկալող երկիր), Ռուսաստանը (նախորդ առաջնության հաղթող), Ուկրաինան, Իսրայելը, Հունգարիան (2010 թվականի օլիմպիադայի ոսկե, արծաթե և բրոնզե մեդալակիրներ), Ադրբեջանը (2009 թվականի Եվրոպայի թիմային առաջնության հաղթող), Հնդկաստանը (2009 թվականի Ասիայի թիմային առաջնության հաղթող), ԱՄՆ-ն (ՖԻԴԵ-ի կողմից համամերիկյան որակավորում անցած), Եգիպտոսը (ՖԻԴԵ-ի կողմից աֆրիկյան որակավորում անցած) և Հայաստան (ՖԻԴԵ-ի նախագահի հատկացրած տեղ)։Առաջնությանը մասնակցում էին.


= Օրացույց =
Առաջնության առաջինից մինչև ութերորդ խաղափուլերի խաղերը մեկնարկել են տեղական ժամանակով 15։00-ին։


== Առաջին խաղափուլ ==
2011, հուլիսի 17


== Երկրորդ խաղափուլ ==
2011, հուլիսի 18


== Երրորդ խաղափուլ ==
2011, հուլիսի 19


== Չորրորդ խաղափուլ ==
2011, հուլիսի 20


== Հինգերորդ խաղափուլ ==
2011, հուլիսի 17


== Վեցերորդ խաղափուլ ==
2011, հուլիսի 23


== Յոթերորդ խաղափուլ ==


== Ութերորդ խաղափուլ ==


== Իններորդ խաղափուլ ==
2011, հուլիսի 26Եգիպտոսի հավաքականի անդամ Սամի Շոկերն այս շրջանում ադրբեջանցի Մամեդյարովի նկատմամբ տարած հաղթանակից հետո ստացավ միջազգային գրոստմայստերի կարգ։


= Տես նաև =
Ամբերի շախմատային մրցաշար


= Ծանոթագրություններ =

http://www.thechessdrum.net/blog/2011/07/15/2011-world-team-championship-ningbo-china/
http://ningbo2011.fide.com/tournament-players.html
Ափիեթ

Ափիեթ (վրաց.՝ აფიეთი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1490 մետր բարձրության վրա։ Շրջկենտրոն Ադիգենից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Ռազմական խաղ (ֆիլմ)

«Ռազմական խաղ» (անգլ.՝ The War Game), բրիտանացի ռեժիսոր Փիթեր Վոթքինսի հեռուստատեսային ֆիլմ, էկրան Է բարձրացել 1965 թվականին։ Չնայած ֆիլմի ցուցադրությունը պլանավորված էր 1965 թվականի հոկտեմբերի 7-ին, այն այդպես էլ եթեր դուրս չեկավ, քանի որ, BBC ընկերության ղեկավարության կարծիքով, պարունակում էր միջուկային պատերազմի սարսափների չափազանց վառ տեսարաններ։ Առաջին անգամ ֆիլմը բրիտանական հեռուստատեսությամբ ցուցադրվել է միայն 1985 թվականին։ Այնուամենայնիվ, կինոնկարը թատերական վարձույթ է դուրս եկել և ստացել մի քանի հեղինակավոր պարգևներ՝ Վենետիկի կինոփառատոնի հատուկ մրցանակ (1966), «Օսկար» մրցանակ (1967)՝ լավագույն վավերագրական ֆիլմ անվանակարգում, լավագույն կարճամետրաժ ֆիլմ անվանակարգի համար ստացել է ՄԱԿ-ի և բրիտանական կինոակադեմիայի (1967)  մրցանակներ։ 2000 թվականին ֆիլմը Բրիտանական կինոյի ինստիտուտի առաջարկով հայտնվել է բրիտանական լավագույն հեռուստահաղորդումների ցուցակի 27-րդ տեղում


== Ֆիլմի մասին ==
Ֆիլմը ստեղծվել է բրիտանական կղզիներում ջերմամիջուկային հարվածի և դրա հետևանքների մասին խորհրդային հեռուստալրահաղորդման ձևով (Քենթի կոմսությունում տեղի ունեցած իրադարձությունների օրինակով)։ Հակամարտության էսկալացիան սկսում է թափ հավաքել, երբ ամերիկացիները որոշում են մարտավարական միջուկային զենք կիրառել Հարավային Վիետնամ ներխուժած չինական զորքերի դեմ։ Դրան ի պատասխան խորհրդային և արևելա-գերմանական բանակները հարված են հասցնում Արևմտյան Բեռլինին։ Տակտիկական միջուկային պատերազմն արագ դառնում է ռազմավարական և Մեծ Բրիտանիայի տարածքում տասնյակ ջրածնային ռումբեր են պայթում։ Առաջին ժամերին միլիոնավոր մարդիկ զոհվում են, շատերը վիրավորումներ և շոկ են ունենում։ Երկրում արագ քաոս է սկսվում ենթակառուցվածքի քայքայման, սննդի պակասի և բարոյականության անկման պատճառով։
Փիթեր Վոթքինսն ֆիլմի վրա աշխատանքների մասին ասել է.


== Ծանոթագրություններ ==


== Արտաքին հղումներ ==
«Ռազմական խաղ»(անգլ.) ֆիլմը Internet Movie Database կայքում
««Ռազմական խաղ»»(անգլ.) ֆիլմը Allmovie կայքում:
«Ռազմական խաղ» Փիթեր Վոթքինսի կայքում։
«Ռազմական խաղ» Բրիտաիայի կինոյի ինստիտուտի կայքում։
Murphy P. The War Game - The Controversy // Film International. — 2003. — Vol. 1. — № 3. — P. 25—28. — 
Chapman J. The BBC and the Censorship of The War Game (1965) // Journal of Contemporary History. — 2006. — Vol. 41. — № 1. — P. 75—94. —
Կոցուպիևա Ստեպ

Կոցուպիևա Ստեպ (ուկրաիներեն՝ Коцупіїв Степ), գյուղ Ուկրաինայի Սումիի մարզի Լիպովա Դոլինայի շրջանում։
1984 թվականի տվյալներով Կոցուպիևա Ստեպ գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջալմա Սանտոս

Ջալմա Սանտոս, իրական անունը՝ Դեժալմա Պերեյրա Դիաս դոս Սանտոս (պորտ.՝ Dejalma Pereyra Dias dos Santos, պորտ.՝ Djalma Santos, փետրվարի 27, 1929(1929-02-27), Սան Պաուլո, Բրազիլիա - հուլիսի 23, 2013(2013-07-23), Ուբերաբա, Մինաս Ժերաիս, Բրազիլիա), բրազիլացի ֆուտբոլիստ, պաշտպան, 1962 և 1958 թվականների աշխարհի չեմպիոն։ Աշխարհի չորս առաջնությունների մասնակից (բացի հաղթողներից, 1954 թվականին և 1966 թվականին)։
Երկար ժամանակ Բրազիլիայի հավաքականի կազմում անցկացրած խաղերի քանակով ռեկորդակիր է եղել (առայժմ այդ ցուցանիշով նրան չի շրջանցել Կաֆուն)։ Համաշխարհային ֆուտբոլի պատմության լավագույն աջ պաշտպաններից մեկը։ 2004 թվականին Պելեն նրան ընդգրկել է 125 մեծագույն ֆուտբոլիստների ցուցակում։


== Կենսագրություն ==
Ջալմա Սանտոսը ծնվել է Սան Պաուլոյում, աղքատ ընտանիքում։ 19 տարեկանում նա դարձել է «Պորտուգեզ»-ի խաղացող, որտեղ հանդես է եկել 10 մրցաշրջան։ Արդեն 29 տարեկանում, լինելով աշխարհի չեմպիոն, դարձել է «Պալմեյրաս»-ի խաղացող, որը Բրազիլիայի մեծագույն ակումբներից մեկն է և որտեղ անցկացրել է իր կարիերայի հաջորդ 10 տարիները։ Սանթոսն իր կարիերան ավարտել է «Ատլետիկո Պարանաենսե» ակումբում՝ 42 տարեկան հասակում՝ ակումբային մակարդակով խաղալով ավելի քան հազար հանդիպում։
2013 թվականի հուլիսի 24-ին Ջալման մահացել է Ուբերաբա քաղաքի հիվանդանոցում թոքերի բորբոքումից հետո առաջացած բարդությունների հետևանքով։


== Ձեռքբերումներ ==
Ռոբերտաոյի գավաթակիր (1) 1967
Բրազիլիայի գավաթակիր (2) 1960, 1967
Սան Պաուլո նահանգի չեմպիոն (3) 1959, 1963, 1966
Պարանա նահանգի չեմպիոն (1) 1970
Ռիո-Սան Պաուլու մրցաշարի հաղթող՝ 1952, 1955, 1965
Աշխարհի չեմպիոն (2) 1958, 1962
Համաամերիկյան խաղերի չեմպիոն (1) 1952


== Ծանոթագրություններ ==


== Արտաքին հղումներ ==
Կենսագրությունը «Տորսիդ»-ում
Կենսագրություն (պորտ.)
Հավաքականի հանդիպումների վիճակագրությունը (անգլ.)
Հրաչ Բարթիկյան

Հրաչ Միքայելի Բարթիկյան (հուլիսի 7, 1927(1927-07-07), Աթենք, Հունաստան - օգոստոսի 16, 2011(2011-08-16), Երևան, Հայաստան), հայ պատմաբան, բյուզանդագետ, հայ–բյուզանդական հարաբերությունների պատմության ուսումնասիրող։ Պատմական գիտությունների դոկտոր (1972), ՀՀ ԳԱԱ ակադեմիկոս։ Աթենքի ակադեմիայի և Հռոմի «Տիբերինա» արվեստի, գրականության և գիտության ակադեմիայի ակադեմիկոս։


== Կենսագրություն ==
Հրաչ Բարթիկյանը ծնվել է Աթենքում։ Ավարտել է Աթենքի գիմնազիան։ 1946 թվականին հայրենադարձել է։ Ավարտել է Երևանի պետական համալսարանի պատմության ֆակուլտետը, ապա՝ ՀԽՍՀ ԳԱ պատմության ինստիտուտի ասպիրանտուրան՝ Հովսեփ Օրբելու ղեկավարությամբ։
1957-1961 թվականներին եղել է ՀՀ ԳԱԱ պատմության ինստիտուտի կրտսեր, 1961-1980 թվականներին՝ ավագ գիտաշխատող։ Եղել է Աթենքի ակադեմիայի (1980), Հռոմի «Տիբերինա» ակադեմիայի (1987), Հունական քաղաքակրթության հաստատության (1993) թղթակից անդամ, Հունաստանի բյուզանդական հետազոտությունների ընկերության պատվավոր անդամ (1981)։
Շուրջ 150 գիտական հոդվածներից զատ, լույս է ընծայել 17 գիրք։ «Օտար աղբյուրները Հայաստանի և հայերի մասին, Բյուզանդական աղբյուրներ» մատենաշարով հրատարակել է բյուզանդական մի շարք հեղինակների աշխատությունների հայերեն թարգմանությունները՝ ուսումնասիրությամբ ու ծանոթագրություններով (Պրոկոպիոս Կեսարացի, Կոնստադին Ծիրանածին, Հովհաննես Սկիլիցես, Թեոփանես Խոստովանող, Թեոփանեսի Շարունակող, Պարթենիոս Աթենացի)։ Գիտությունների ակադեմիայի «Գրական հուշարձաններ» մատենաշարով հայերեն հրատարակել է «Դիգենիս Ակրիտաս» էպոսը, Մատթեոս Ուռհայեցու «Ժամանակագրության» աշխարհաբար թարգմանությունը, Պրոկոպիոս Կեսարացու «Գաղտնի պատմությունը», «Հունական արխիվային փաստաթղթեր հայ-հունական հարաբերությունների մասին Առաջին Հանրապետության շրջանում (1918-1920)» աշխատությունը։


== Մրցանակներ ==
«Պատվո մեդալի» դափնեկիր, 1986
«Մեսրոպ Մաշտոց» շքանշան, 1980
Սալոնիկի համալսարանի «Արիստոտել» մեդալ, 1981
ՀՀ նախագահի մրցանակ, 2002, 2005


== Երկեր ==
Հայ-բյուզանդական հետազոտություններ, հ. 1-2, Երևան, 2002։
Источники для изучения истории павликианского движения, Е., 1961.


== Ծանոթագրություններ ==


== Արտաքին հղումներ ==
Հրաչ Բարթիկյանի մահախոսականը «Ազգ» օրաթերում(չաշխատող հղում)
Հրաչ Բարթիկյանի հոդվածները «Պատմա–բանասիրական հանդեսում» Archived 2015-07-28 at the Wayback Machine.
Հրաչ Բարթիկյանի հոդվածները «Պատմա–բանասիրական հանդեսում», 2001-2009թթ. Archived 2015-07-28 at the Wayback Machine.
Agatha Christie: Evil Under the Sun

Agatha Christie: Evil Under the Sun, քվեստ ժանրի համակարգչային խաղ, որը մշակվել է AWE Productions ընկերության կողմից և հրապարակվել է The Adventure Company կողմից։
Խաղը թողարկվել է 2007 թվականի հոկտեմբերի 15-ին անհատական համակարգչում, խաղային բարձակ Wii-ի համար տարբերակը թողարկվել է 2008 թվականի նոյեմբերի 19-ին։
«Չարիքն արևի տակ»-ը հանդիսանում է Ագաթա Քրիստիի խաղերի շարքից երրորդը Պուարոյի մասին։


== Սյուժե ==
Խաղի սյուժեի հիմքում ընկած է Ագաթա Քրիստիի «Չարիքն արևի տակ» վեպը, որը դետեկտիվ Էրքյուլ Պուարոի մասին է։
«Չարիքն արևի տակ» վեպի պատմության կենտրոնում ընկած է թատերական դերասանուհի Առլենա Ստյուարտ-Մարշալի սպանության հետաքննությունը, ով հանգստանում էր «Երջանիկ Ռոջեր» հյուրանոցում, որը գտնվում էր Անգլիայի հարավ արևմտյան նավահանգստային ծովածոցում, և սպանվում է ծովափում։
Սպանությունից առաջ Էրքյուլ Պուարոն, ով հանգամանքներից ելնելով նույնպես հյուրանոցի կենվորներից էր, և մյուս հանգստացողները, զգացին սպանությանը նախորդող չարիքի անսովոր մթնոլորտը։


== Խաղային գործընթաց ==
Խաղային գործընթացը ներկայացվում է «դասական» քվեստի ձևով տեղամասերի նկարված ֆոներով և կերպարների մոդելների եռաչափ գրաֆիկայով։ Խաղացողը պետք է հետազոտի ինտերիերը, շփվի կերպարների հետ և տրամաբանական հանելուկներ լուծի։


== Զարգացման պատմություն ==
Խաղի ստեղծմամբ զբաղվել են AWE Productions ամերիկյան ընկերությունը։ Խաղի մասին առաջին տեղեկությունները հայտնի են դարձել 2007 թվականի սկզբում։ Պաշտոնական անոնսի մեջ նշված էր խաղային գործընթացի նոր առանձնահատկությունների մասին։ Հատկանշական է, որ խաղի անոնսից առաջ, Ռուսաստանում «Ակելլա» ընկերության կողմից թողարկվել էր խաղի նախկին մասը «Ագաթա Քրիստի։ Սպանություն արևելյան ճեպընթացում»(«Agatha Christie: Murder on the Orient Express»):
Խաղի թողարկումը տեղի է ունեցել 2007 թվականի հոկտեմբերի 15-ին։
Ռուսական տարբերակը թողարկվել է GFI և «Руссобит-М» ընկերությունների կողմից գրեթե մեկ տարի անց 2008 թվականի դեկտեմբերի 5-ին ։ Նախնական թողարկումը նախատեսված էր 2007 թվականի աշնանը։


== Արտաքին հղումներ ==
«Agatha Christie: Evil Under the Sun» (անգլերեն)։ IGN։ Արխիվացված է օրիգինալից 2012-04-23-ին։ Վերցված է 28 мая 2010 
«Agatha Christie: Evil Under the Sun  (PC)» (անգլերեն)։ GameSpot։ Արխիվացված է օրիգինալից 2012-04-23-ին։ Վերցված է 28 мая 2010 
«Agatha Christie: Evil Under the Sun (Wii)» (անգլերեն)։ GameSpot։ Արխիվացված է օրիգինալից 2012-04-23-ին։ Վերցված է 28 мая 2010 
«Agatha Christie: Evil Under the Sun» (ռուսերեն)։ Absolute Games։ Վերցված է 28 мая 2010 
«Agatha Christie: Evil Under the Sun» (ռուսերեն)։ StopGame.ru։ Արխիվացված է օրիգինալից 2012-04-23-ին։ Վերցված է 28 мая 2010 


== Ծանոթագրություններ ==
Սկզբնաթերթ

Սկզբնաթերթ, ձեռագիր բնագրի առաջին թերթը։ Հաճախ սկզբնաթերթից առաջ լինում են գրված կամ նկարազարդ թերթեր, որոնք, սակայն, սկզբնաթերթ չեն կոչվում։ Օրինակ՝ ավետարանները սկսվում են խորաններով, տերունական նկարներով, ավետարանիչների նկարներով, որոնցից ոչ մեկը սկզբնաթերթ չէ։ Կոչվում է նաև ավետարանառաջ։ Ավետարանն ունի չորս սկզբնաթերթ՝ Մատթեոսի, Մարկոսի, Ղուկասի, Հովհաննեսի ավետարանների առաջին թերթերը։ Սկզբում դրանք ունեին միայն մանրատառ խորագրեր՝ «Աւետարան ըստ Մատթեոսի» և այլն։ Հետագայում ավետարանառաջները նկարազարդվել են կիսախորաններով, լուսանցազարդերով, զարդագրով, հաճախ՝ բնագրի սկզբի մեկ, մի քանի, կամ ամբողջ էջի տողերը նույնպես զարդագրվել են կամ գունավոր երկաթագրվել։ Մյուս ձեռագրերում ևս (ճաշոց, Տոնական, մեկնություններ, Հայսմավուրք, պատմագրքեր և այլն) սկզբնաթերթեր են կոչվում բնագրերի առաջին թերթերը, որոնց կարող են նախորդել ցուցակներ։
Աիրիս (ֆիլմ)

«Աիրիս» (անգլ.՝ Iris), ռեժիսոր Ռիչարդ Աիրիսի կենսագրական դրամա։ Հայտնվել է էկրաններին 2001 թվականին։ Ֆիլմը պատմում է հայտնի վիպագիր Աիրիս Մյորդոկի մասին, ժապավենի հիմք են հանդիսացել ամուսնու՝ գրող Ջոն Բեիլիի հուշագրերը։  


== Սյուժե ==
Սյուժեյի հիմքում ընկած են բանաստեղծուհի՝ Աիրիս Մյորդոկի ամուսնու՝ Ջոն Բեիլիի հիշողությունները նրանց միասին ապրած տարիների մասին։ Բեիլին և Մյորդոկը ծանոթացել են Օքսվորդի համալսարանում դասախոս աշխատելու ժամանակ։ Ամաչկոտ և անհասկանալի Ջոն Բեիլին սիրահարվեց երիտասարդ, ակտիվ, խարիզմատիկ Աիրիսին։ Ի զարմանս շատերի, նրաց սերը փոխադարձ էր և որոշ ժամանակ անց նրանք ամուսնացան։
Ջոնի և Աիրիսի  ամուսնությունը տևել է երկար ժամանակ և եղել երջանիկ։ Սակայն գրողի կյանքի վերջին տարիներին Ալցգեյմերի հիվանդություն դառնացրեց նրանց կյանքը։ Ջոն Բեիլին դառնությամբ և հուսահատությամբ տեսնում էր, թե ինչպես է աստիճանաբար հանգչում իր կինը։ Նա երկար ժամանակ ինքնուրույն խնամում էր նրան և ամեն կերպ դիմանում էր, բայց միառժամանակ էլ չէր կարողանում կրել այդ բեռը։ Ջոնը նրան տեղավորեց ծերանոց, որտեղ էլ նա շուտով մահացավ։
Դերերում


== Պարգև և  անվանակարգ ==
Թվարկված են հիմնական պարգևները և անվանակարգերը։ Լրիվ ցանկը տես I

2001- Նոր տաղանդ Բերլինսկ Կինոֆեստիվալին (Հյու Բոնևիլ)
2001- երկու մրցանակ ԱՄՆ-ի կինոքննադատների ազգային խորհրդին․ երկրորդական պլանի լավ տղամարդու դերի համար
2002- «Օսկար» մրցանակը ամենալավ տղամարդու դերի համար (Ջիմ Բրոդբենտ)
2002 - BAFTA մցանակը ամենալավ կանացի դերի համար (Ջուի Դենչ)
2002- «Ոսկե գլոբուս» մրցանակը երկրորդ պլանի ամենալավ տղամարդու դերի համար (Ջիմ Բրոդբենտ)
2002 - European Film Awards մրցանակը ամենալավ կանացի դերի համար (Քեիթ Ունիսլեթ)


=== Անվանակարգ ===
2001- Բեռլինական փառատոնի մրցույթի մասնակություն (Ռիչարդ Աիր)
2002  «Օսկար» երկու անվանակարգ․ ամենալավ կանացի դեր (Ջուդի Դենչ), երկրորդ պլանի ամենալավ կանացի դեր (Քեիթ Ունիսլեթ)
2002 —5 անվանակարգ  BAFTA  ամենալավ Բրիտանական ֆիլմ (Ռոբերտ Ֆոքս, Սքոթ Ռուդին, Ռիչարդ Աիր), ամենալավ տղամարդկային դերը (Ջիմ Բրոդբենտ),երկրորդ պլանի ամենալավ տղամարդկային դեր (Հյու Բոնևիլ), երկրորդ պլանի ամենալավ կանացի դերը (Քեիթ Ունիսլեթ), ամենալավ հարմարեցված սցենար (Ռիչարդ Աիր, Չարլզ Վուդ)
2002 —«Ոսկե գլոբուս» 2 անվանակարգ կանացի դեր (Ջուդի Դենչ), երկրորդ պլանի ամենալավ կանացի դերը -դրամա (Ջուդի Դենչ), երկրորդ պլանի ամենալավ կանացի դեր (Քեիթ Ունիսլեթ)
2002 — European Film Awards  3 անվանակարգ ամենալավ տղամարդկային դեր (Ջիմ Բրոդբենտ և Հյու Բոննեվել), ամենալավ կանացի դեր (Ջուդի Դենչ)
2002 —ԱՄՆի կինոդերասանների Գիլդիայի 2 անվանակրգ, ամենալավ կանացի դերը (Ջուդի Դենչ), երկրորդ պլանի  ամենալավ տղամարդկային դեր (Ջիմ Բրոդբենտ)Մյորդոկի կատարման համար Ջուի Դենչը և Քեիթ Ուինսլեթը ստացան անվանական մրցանակ «Օսկար» անվանակարգում։ Դա եղել է երկրորդ դեպքը պրեմիայի պատմության մեջ (և Ուինսլեթի կարեռայի մեջ) երբ երկու դերասաններ  ներկայացվել են նույն դերի համար, բայց տարբեր տարիքային կատեգորիաներում։


== Ծանոթագրություններ ==


== Արտաքին հղումներ ==
«Айрис»(անգլ.) ֆիլմը Internet Movie Database կայքում
«Айрис»(անգլ.) ֆիլմը Allmovie կայքում:
Рецензия на BBC.co.uk(անգլ.)
Ադամդաշ

Ադամդաշ, լեռ Վրաստանի Քվեմո Քարթլիի մարզում, Մառնեուլի շրջանի Աղամեդլի գյուղի մոտակայքում, Պապաքարի լեռներում։ Նշանակված է Կովկասի 5-վերստանոց քարտեզում։


== Ծանոթագրություններ ==
Սոլնցևոյի շրջան (Կուրսկի մարզ)

Սոլնցևոյի շրջան (ռուս.՝ Солнцевский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Սոլնցևո։


== Աշխարհագրություն ==
Շրջանի տարածքի մակերեսը կազմում է 1051,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16528 մարդ։ Բնակչության խտությունը կազմում էր 15,71 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ինժեներա-երկրաբանական հանույթ

Ինժեներա-երկրաբանական հանույթ, տարածքի ինժեներաերկրաբանական պայմանների ուսումնասիրությունը նրա սահմաններում տարբեր ինժեներական կառույցներ կամ միջոցառումներ իրականացնելու համար։ Հանույթի արդյունքները արտահայտվում են ինժեներաերկրաբանական քարտեզների միջոցով։ Նրա մասշտաբը որոշվում է տվյալ շրջանի երկրաբանական կառուցվածքի բարդության և ուսումնասիրվածության աստիճանով, հետազոտությունների խնդիրներով և նախագծման փուլով։ Ինժեներական հանույթ լինում է՝ փոքր 1։500000 և ավելի փոքր, միջին 1։200 000-1։25000 և մեծ մասշտաբի 1։10000 և ավելի մեծ։ Շինարարության մեջ օգտագործում են ընդհանուր ամփոփիչ 1։200000 և ավելի փոքր, հատուկ ամփոփիչ 1։100000-1։25000, սխեմատիկ 1։10000-1։5000 և մանրակրկիտ 1։2000-1։1000 ինժեներա-երկրաբանական քարտեզներ։ Ինժեներա-երկրաբանական հանույթիի ժամանակ մանրամասն հետազոտվում են երկրաբանական ֆորմացիաները, ապարների և շերտերի կազմությունը, հասակը, ծագումը, հզորությունը, փոփոխությունները տարածության մեջ, հողմահարվածության աստիճանն ու բնույթը։ Հանույթի կարևորագույն մասն են կազմում հիդրոերկրաբանական պայմանների՝ ապարների ջրակալման աստիճանի, ստորերկրյա ջրերի տեղադրման խորության, ճնշման, քիմիական կազմի, բետոնի և մետաղական կոնստրուկցիաների նկատմամբ ագրեսիվության ուսումնասիրությունները։ ՀՀ-ում այն հիմնականում կատարվում է տարբեր կառույցների նախագծերի և բնակավայրերի գլխավոր հատակագծերի հիմնավորման նպատակով։
Յուն Բոռա

Յուն Բո Ռա (դեկտեմբերի 30, 1989(1989-12-30), Սեուլ, Հարավային Կորեա), ավելի ճանաչված է Բոռա անունով, հարավկորեացի երգչուհի։ Նա Sistar գյորլ բենդի և դրա ենթախմբի՝ Sistar19 անդամ է։


== Կենսագրություն ==
Բոռան ծնվել է 1990 թվականի հունվարի 30-ին, Սեուլում։ Սովորել է Մյոնջի համալսարանում և ավարտել է 2015 թվականի փետրվարին։


== Կարիերա ==


=== Sistar ===

2010 թվականի հունիսին առաջնելույթ է ունեցել Sistar խմբի կազմում, KBS հեռւստաընկերության Music Bank հաղորդմանը, իրենց «Push Push» երգով։
2011 թվականի սկզբին Հյորինը և նա հիմնեցին Sistar19 ենթախումբը, որոնց առաջին երգը կոչվում է «Ma Boy»:


=== Սոլո կարիերա ===
2011 թվականի հոկտեմբերի 17-ին հայտնի դարձավ, որ նա մասնակցելու է Invincible Youth հեռուստանախագծին։ Առաջին թպիզոդը թողարկվել է նոյեմբերի 11-ին։
2012 թվականի հոկտեմբերի 3-ին նա հայտնվել է Լի Սոկ Հունի «Because I Like You» տեսահոլովակում։
2012 թվականի հոկտեմբերի 21-ին Inkigayo շոում հայտարարվեց, որ Բոռան միանալու է SBS Gayo Daejeon հաղորդման չորս խմբերից մեկին և բեմադրելու են նոր երգ։ Որպես Mystic White խմբի անդամ, դեկտեմբերի 26-ին Բոռան թողղարկեց «Mermaid Princess» երգը։
2013 թվականի դեկտեմբերի 21-ին KBS մրցանկաբաշխությանը Բոռան Ջոն Պակի հետ հաղթեց «Լավագույն ռուկի» մրցանակը։ 2015 թվականի հունվարի 21-ին հայտարարվեց, որ Բոռան Կիմ Հիչուլը, Գու Հա Ռան և Հանին վարելու են KBS հեռուստաընկերության A Style for You նորաձևության վերաբերյալ շոուն։
2015 թվականի ապրիլի 15-ին հայտնի դարձավ, որ Բոռան համագործակցելու է Ադունգայի և «Unpretty Rapstar» հաղորդման մասնակիցներ Կիսոմի, Լի Շամի եւ Ջեյսի հետ։ Երգը կոչվում է «Feedback», որը թողարկվել է ապրիլի 28-ին։
2015 թվականի ապրիլի 27-ին հայնտի դարձավ, որ Բոռան նկարահանվելու է նոր «Շողոքորթ» վեբ դրամայում, որտեղ խաղացել է խմբի ղեկավար Բոն Գիի դերը։ Հուլիսի 14-ին հայտարարվեց նրա «Բարձրորակ սեր» նոր վեդ դրամայում նկարահանվելու մասին, որտեղ խաացել է Մին Ջու երկորդական կերպարի դերը։


== Սկավառակագրություն ==


=== Համագործակցություններ ===


== Ֆիլմագրությում ==


=== Հեռուստատեսային դրամաներ ===


=== Հեռուստահաղորդումներ ===


=== Վարած հաղորդումներ ===


=== Մասնակցությունը այլ արտիստների տեսահոլովակներին ===


== Մրցանակ ==


== Ծանոթագրություններ ==


== Արտաքին հղումներ ==
Յուն Բո Ռա Ինստագրամում
Անանուրի կամուրջ

Անանուրի կամուրջ (վրաց.՝ ანანურის ხიდი, անանուրիս խիդի), կամուրջ Արագվի գետի վրա։ Գտնվում է Վրաստանի մայրաքաղաք Թբիլիսիից 45 մղոն արևմուտք։ Կամուրջը կապում է Ռազմավիրական ճանապարհը, որն անցնում է Անանուրի պատմական ամրոցային համալիրի անցուղիով. համալիրը բաղկացած է երկու ամրոցներից։ Կամուրջը կարելի է տեսնել Անանուրի ամրոցից։


== Տես նաև ==
Խաղաղության կամուրջ
Բարաթաշվիլի կամուրջ
Վրացական ճարտարապետություն


== Ծանոթագրություններ ==
Հեյլունցզյան

Հեյլունցզյան (չինարեն՝ 黑龙江, Hēilóngjiāng), նահանգ Չինաստանի հյուսիս-արևելքում, Ամուրի ավազանում։
Տարածությունը 710 հզ. կմ² է, բնակչությունը՝ 32 միլիոն (2020)։ Վարչական կենտրոնը՝ Խարբին։ Հեյլունցզյանի տարածքի մեծ մասը հարթավայրեր են (100-400 մ բարձրությամբ)։ Հյուսիս-արևմուտքում Մեծ Խինգանն է, միջին մասում՝ Փոքր Խինգանը, հարավ-արևելքում՝ Արևելա-Մանջուրական լեռները։ Կլիման ցամաքային է։ Գլխավոր գետն Ամուրն է՝ Սունգարի վտակով, հյուսիսում տարածված է տայգան, հարավում՝ լայնատերև անտառները, անտառատափաստանները և տափաստանները։ Հեյլունցզյանն ագրարային-ինդուստրիալ շրջան է։ Մշակում են հացահատիկ, սոյա, կարտոֆիլ, երկարաթել վուշ, շաքարի ճակնդեղ և այլն։ Արդյունահանվում է նավթ (Չինաստանի նավթի 40%-ը), ածուխ, ոսկի։ Զարգացած է բազմաճյուղ մեքենաշինությունը, ռադիոէլեկտրոնային, փայտամշակման, քիմիական, սննդի, ծխախոտի արդյունաբերությունը։ Երկաթուղիների երկարությունն ավելի քան 4 հզ կմ է։ Նավարկելի են Ամուր, Սունգարի, Ուսսուրի գետերը։


== Անվանում ==
Կոչվել է Ամուր գետի չինարեն Հեյլունցզյան անունով, որը բառացի նշանակում է «սև վիշապի գետ»։


== Ծանոթագրություններ ==
Վալդեռաբանո

Վալդեռաբանո (իսպ.՝ Valderrábano) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Պարամոս Վալիես շրջանում։ Բնակչությունը՝ 56 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Valderrábano(չաշխատող հղում)
Միշմաշ

Միշմաշ (ռուս.՝ Мышмаш), գետ Ռուսաստանում, հոսում է Վոլոգդայի մարզում, Նյուկսենսկի շրջանում։ Գետաբերանը տեղակայված է Լեվաշ գետի աջ ափում՝ 7 կմ հեռավորության վրա։ Գետի երկարությունը 10 կմ է։
Ակունքը գտնվում է բարձրավանդակի ճահիճներում, 44 կմ արևելքում Նյուկսենիցա գյուղի մոտ Կիչմենգսկո-Գորոդեցկի շրջանում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009401
Հիդրոլոգիական ուսումնասիրությունների կոդը - 103000940
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ծաղիկ (անձնանուն)

Անվան այլ կիրառումների համար տե՛ս՝ Ծաղիկ (այլ կիրառումներ)Ծաղիկ, հայկական իգական և արական անուն։ Առաջացել է հայերեն ծաղիկ բառից։ Անվանը համապատասխանում են թուրքերեն իգական Չիչաֆ և Ֆլորա անձնանունները։


== Գործածություններ ==
Ծաղիկ, որդի Սյունյաց Ջուանշիր իշխանի և հայր Ջուանշիրի, Վահանի, Վասակի, Փարաջի։ Հիշատակվել է 906 և 925 թվականներին։
Ավելի ուշ դառնում է իգական՝ 1587, 1609, 1627։ Գործածական է նաև այժմ։ Հին ժամանակներում որպես փաղաքշական ձև գործածվել է նաև Ծաղկո ձևը, որը հիշատակվել է 1809 թվականին։


== Ծանոթագրություններ ==
Ժողովածու (1572)

Ժողովածու (1572), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1572 թվի տակ։ Ձեռագիրը գրվել է 1706 թվականին/թվականներին Բարսեղ գրիչի կողմից։ Գրված է թղթի վրա, որը ունի 15,7×10,7 չափս։ Ձեռագիրը կազմված է 292 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմակազմ, աստառը՝ դրոշմազարդ կտավ։ Հիշատակարաններ՝ գրչի՝ 289ա։


== Բովանդակություն ==
Գր. Նարեկացւոյ Մատեան ողբերգութեան։
Լուծմունք Նարեկայ։
Տեսիլ Բենկայ։
Աղօթք (Բենիկ, Յովհ. Սարկավագ, Եփրեմ)
Աւուրք չարութեան։


== Ծանոթագրություններ ==
Սայադյան

Սայադյան, հայկական ազգանուն


== Հայտնի կրողներ ==
Կառլոս (Կառլեն) Միշայի Սայադյան (), հայ նկարիչ։
Հայկ Լենիկի Սայադյան (մայիսի 28, 1980, Վայք, Վայոց Ձոր), նկարիչ, անիմացիոն ֆիլմերի հեղինակ և ռեժիսոր, գովազդային ու երաժշտական անիմացիոն հոլովակների ռեժիսոր, գրող, կոմպոզիտոր
Սոֆյա Ռոբերտի Սայադյան (1981, հունիսի 28, Երևան), հայ օպերային երգչուհի, սոպրանո։


== Ծանոթագրություններ ==
Կրասնայա Զորկա (գյուղ, Սիմֆերոպոլի շրջան)

Կրասնայա Զորկա (ուկրաիներեն՝ Красна Зорька, Ղրիմի թաթարերեն՝ Qaraça Qañğıl), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կարաչա-Կանգիլ։
2001 թվականի տվյալներով Կրասնայա Զորկա գյուղում բնակվում էր 2 515 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիմավեռե

Նիմավեռե (էստ․՝ Nõmavere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 104 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վարզելանդիա

Վարզելանդիա (պորտ.՝ Varzelândia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 20 264 մարդ՝ 2006 թվականի տվյալներով։ Գրավում է 803,909 կմ2 տարածք։ Բնակչության խտությունը կազմում է՝ 25,2 մարդ/կմ2։


== Պատմություն ==
Քաղաքը հիմնադրվել է 1962 թվականի մարտի 3-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 41.075.632,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.078,52 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,631 (տվյալները ՄԱԿ-ի զարգացման ծրագրի)։


== Պատկերասրահ ==
Ստեռլիտամակի շրջան

Ստեռլիտամակի շրջան (ռուս.՝ Стерлитамакский район, բաշկիրերեն՝ Стәрлетамаҡ районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ստեռլիտամակ։


== Աշխարհագրություն ==
Շրջանի տարածքի մակերեսը կազմում է 2216 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 32741 մարդ։ Բնակչության խտությունը կազմում էր 14,77 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուսաստանի դեսպանություն Աբխազիայում

Աբխազիայի Հանրապետությունում Ռուսաստանի Դաշնության դեսպանությունը (աբխ.՝ Аҧсны Аҳәнҭқарракны Урыстәылатәи Афедерациа ацҳаражәҳәарҭа), Ռուսաստանի Դաշնության հատուկ դիվանագիտական առաքելությունը Աբխազիայի Հանրապետությունում իրականացվում է Աբխազիայի մայրաքաղաք Սուխումիում։

Աբխազիայի Հանրապետությունում 2018 թվականի մարտի 30-ից Ռուսաստանի Դաշնության արտակարգ և լիազոր դեսպանն է Ալեքսեյ Դվինյանինը ։
Հասցե։ 384900, Աբխազիայի Հանրապետություն, քաղաք Սուխումի, փողոց Լակոբա, տուն 45։


== Պատմություն ==
Ռուսաստանի Դիվանագիտական առաքելության աշխատանքները Սուխումիում իրականացվել է 2009 թվականի ապրիլի 30-ին։  Մայիսի 11-ից սկսել է իր ամբողջական աշխատանքը՝ տեղակայվելով նախկին ԱՊՀ-ի խաղաղապահ զորքերի գլխավոր գրասենյակում։Գրասենյակը գտնվել է «Սուխում» առողջարանում։
2010 թվականի դեկտեմբերի 9-ին Սուխումիի վարչակազմի ղեկավար Ալիաս Լաբախի և Ռուսաստանի դեսպանության միջև կնքվել է վարձակալության պայմանագիր 99 տարի ժամկետով։ Պայմանագրի առարկա է հանդիսացել  Լակոբա փողոցի Կադարսկ խճուղում գտնվող հողատարածքը։ Այնտեղ պետք է կառուցվեր դեսպանության շենքը և դեսպանի տունը։Այնուհետև սկսվել են հետազոտական  և նախագծային աշխատանքներ հատկացված տարածքների համար։ Պլանավորվել է, որ Ռուսաստանի դեսպանության և դեսպանի տան շենքերի մոնտաժումը կսկսվի 2011 թվականի վերջին։
Ռուսաստանի դեսպանությունը 2011 թվականի նոյեմբերի 18-ին պաշտոնապես բացվել է Լակոբա փողոցի  103 տան «Յասիմին» հյուրանոցում, որը վարձակալվել է։
Ռուսաստանի Դաշնության դեսպանության համալիրի պաշտոնական բացումը Աբխազիայի Հանրապետությունում՝ վարձակալած հողատարածքում, որը գտնվել է Լակոբա փողոցի 45 տանը, տեղի է ունեցել 2017 թվականի ապրիլի 18-ին Սուխումում՝ Հանրապետության նախագահ Ռաուլ Հաջիմբի և Ռուսաստանի արտաքին գործերի Նախարար Սերգեյ Լավրովի մասնակցությամբ։ Սակայն, փաստացիորեն համալիրը գործել է պաշտոնական բացումից մեկ ամիս առաջ։


== Ծանոթագրություններ ==


== Աղբյուրներ ==
Աբխազիայում Ռուսաստանի Դաշնության դեսպանատան կայքը
Կարլ Մյուլլեր

Կարլ Մյուլլեր (գերմ.՝ Karl Alexander Müller, ապրիլի 20, 1927(1927-04-20)[…], Բազել, Շվեյցարիա - հունվարի 9, 2023(2023-01-09), Ցյուրիխ), շվեյցարացի ֆիզիկոս, աշխատել է Ցյուրիխի համալսարանում։ 1987 թվականի Ֆիզիկայի Նոբելյան մրցանակի դափնեկիր։ Նոբելյան մրցանակը ստացել է Գեորգ Բեդնորցի հետ համատեղ բարձր ջերմաստիճանային գերհաղորդականության հայտնաբերման համար։


== Կենսագրություն ==
Մյուլերը ստացել է փիլիսոփայության դոկտորի կոչում 1958 թվականին Ցյուրիխի տեխնիկական բարձրագույն դպրոցում։ 1963 թվականից սկսած նա հետազոտություններ է անցկացրել պինդ մարմնի ֆիզիկայի բնագավառում IBM ընկերության Ցյուրիխում գտնվող հետազոտական լաբորատորիայում։ Հետագայում ղեկավարել է լաբորատորիայի ֆիզիկայի բաժինը և 1982 թվականին դարձավ IBM-ի անդամ։
Լինելով սիլիկատների օքսիդների մասնագետ 1980-ականների սկզբում Մյուլերը սկսեց զբաղվել բարձր ջերմաստիճանների պայմաններում գերհաղորդիչ նյութերի որոնմամբ։ Այն ժամանակներում ամենաբարձր հայտնի ջերմաստիճանը, որին հնարավոր էր եղել հասնել, կազմում էր 23 Կ (−250 °C): 1983 թվականին Մյուլերը աշխատանքի ընդունեց Գեորգ Բեդնորցին, տարբեր օքսիդների կանոնակարգված հետազոտությունների կազմակերպելու նպատակով։ 1986 թվականին նրանց հաջողվեց հայտնաբերել գերհաղորդականություն նոր ստեղծված բարիում-լանթան-պղինձ օքսիդում 35 К (−238 °C) ջերմաստիճանի պայմաններում։ Նրանց հետազոտություններին հետևեցին մի շարք հետազոտություններ ամբողջ աշխարհում, որոնցում օգտագործվում էին տարբեր օքսիդներ, և ընդամենը մեկ տարվա ընթացքում հայտնաբերվեցին նյութեր, որոնք գերհաղորդիչ էին դառնում ընդամենը մոտ 100 К (−173 °C) ջերմաստիճանում։


== Մրցանակներ ==
1987 — Ֆրից Լոնդոնի մրցանակ
1987 — Դենի Հայնեմանի անվան մրցանակ
1987 — Վիլհելմ Էկսների մեդալ
1987 — Ֆիզիկայի Նոբելյան մրցանակ
1988 — «Հյուլեդ-Պակարդի» մրցանակ
1988 — Ջեյմս ՄակԳրուդիի մրցանակ


== Ծանոթագրություններ ==


== Արտաքին հղումներ ==
Ի. Գ. Բեդնորց, Կ. Ա. Մյուլեր. «Պերովսկիտային տիպի օքսիդներ - նոր մոտեցում բարձրջերմաստիճանային գերհաղորդականությանը». Նոբելյան դասախոսություն, Успехи физических наук, հատոր 156, թողարկում 2, հոկտեմբեր 1988 (ռուս.)
Տեղեկություններ Նոբելյան կոմիտեի կայքում (անգլ.)
Խրյուշա

Խրյուշա (ռուս.՝ Хрюша), խոզուկ, «Բարի գիշեր, երեխաներ» (ռուս.՝ «Спокойной ночи, малыши!») հաղորդման տիկնիկային կերպար։


== Կերպար ==
Խրյուշայի ծննդյան օրը համարվում է 1971 թվականի փետրվարի 10-ը։ «Բարի գիշեր, երեխաներ» հաղորդման մեջ Խրյուշան հանդես է գալիս անհնազանդ երեխայի դերում։ Նա ակտիվ է, հաճախ է չարաճճիություններ անում և ընկնում տարբեր պատմությունների մեջ։ Ի տարբերություն իր ընկերների՝ նա կատարում է անհասկանալի արարքներ, որոնցից նրանք ստիպված են լինում դուրս գալ բոլորով միասին։
1988 թվականին Խրյուշան մասնակցել է խորհրդային-ամերիկյան «Ազատ են լինելու... ընտանիք» (ռուս.՝ «Свободные быть… семьёй», անգլ.՝ Free to be… a family) նախագծին։ Նա Կրեմլում ընդունել է իր ամերիկյան գործընկերներ գորտ Կերմիտին և աղջիկ-խոզուկ Միսս Փիգիին, որ եկել էին հանդիպման «Չայկա» ավտոմեքենաներով, և դարձել «Մոսկվա-Նյու Յորք» հեռուստակամուրջի հաղորդավար։
1990-ական թվականներին Խրյուշան եղել է Կիրիլ Նեմոլյաևի «ծանր» երաժշտությանը նվիրված «Нержавеечка» հաղորդման մշտական մասնակիցներից մեկը։ Կաշվե բաճկոն կրող Խրյուշային, ինչպես «Բարի գիշեր, երեխաներ» հաղորդման ժամանակ, հնչյունավորել է Նատալյա Դերժավինան.


== Ձայն ==
Ավելի քան 30 տարի՝ մինչև 2002 թվականը, Խրյուշային հնչյունավորել է Նատալյա Դերժավինան։ Դրանից հետո Խրյուշային ու Ստեպաշկային հնչյունավորել է դերասանուհի Նատալյա Գոլուբենցևան։ Ապա հայտարարվել է քաստինգ, որին մասնակցել են շուրջ քսան թեկնածուներ՝ դերասաններ, դերասանուհիներ և երգչուհիներ։ Մանրամասն ընտրության արդյունքում Խրյուշային հնչյունավորելու համար ընտրվել է դերասանուհի Օքսանա Չաբանյուկը Օբրազցովի անվան տիկնիկային թատրոնից։ Ելենա Լոմտևան հնչյունավորել է Խրյուշային «Բարի լույս, երեխաներ» (ռուս.՝ «С добрым утром, малыши!») ծրագրում։


== Նմանակումներ ==
1990-ական թվականներին ТВ-6 ալիքի «Շաբաթը մեկ անգամ» (ռուս.՝ «Раз в неделю») հաղորդման ընթացքում ցուցադրվել է «Բարի գիշեր, երեխաներ» հաղորդման ծաղրանմանակումը, որին մասնակցել են Չիտան՝ անկիրթ ու կոպիտ կապիկը, Միկին՝ Միկի Մաուսին նման մկնիկը, և հաղորդավարները՝ մորաքույր Վալյան, հազվադեպ՝ մորաքույր Տանյան։
ОРТ ալիքի «Ջենտլմեն-շոու» (ռուս.՝ «Джентльмен-шоу») հաղորդումն ունեցել է «Բարի գիշեր, մեծահասակներ» (ռուս.՝ «Спокойной ночи, взрослые») բաժին, որին մասնակցել են «Բարի գիշեր, երեխաներ» հաղորդման «մեծացած» կերպարները։ Խրյուշան ներկայացվել է «նոր ռուսի» կերպարով՝ կարմիր պիջակով ու մուգ ակնոցով, լկտի պահվածքով։ Հաղորդմանը մասնակցել են նաև Կարկուշան՝ պառավ կոմունիստ, Ստեպաշկան՝ աղքատ մտավորական, Ֆիլյան՝ հարբեցող պահակ։
«Վատ երեխա» Խրյուշայի և «լավ երեխա» Ստեպաշկայի հակադրությունը «Հանգցրեք լույսը» (ռուս.՝ «Тушите свет») հեռուստահաղորդման հեղինակներին ոգեշնչել է ստեղծել նրանց նմանակներին՝ Խրյուն Մորժովին ու Ստեպան Կապուստային համապատասխանաբար։ Խրյուն Մորժովը պրոլետար է, սիրում է խմել, կոպիտ է ու անզուսպ, սիրում է կրկնել «Мощно задвинул, внушаить!» և մի քանի այլ արտահայտություններ։


== Ծանոթագրություններ ==


== Արտաքին հղումներ ==
Игровая страница телепередачи «Спокойной ночи, малыши»